
Emil a bajban


Megyek, mert jövök

Reggel van, pálinkás.

Az ébresztőre hangolt rádiós óra azt mondja, hogy negyed hét, meg plusz húsz fok. Hangulatom morc, pizsamám zöldike, szemem csipás. Homlokom bosszús. Százhetvenötös alkatom görnyedt. Véget értek a szép napok, indulhat a szezonkezdet, kezdődhet a lázas tanulás, a fejben számolás.

Az évadnyitón két napja, hogy túl vagyok,- tüchtig ruhácskában és kényszeredett mosollyal az arcomon meneteltem eltikkadt embertársaimmal az oskola elátkozott udvarán, a büszke szülők bárgyú vigyora, és az emlékgyűjtő, vakítóan felvillanó vakuk kereszttüzében, ám a mai napra kiszabott matek dolgozat baljós réme sem javít mogorva kedvemen.

Megmosom a fogam, bezselézem a hajam, megvakarom az orrom. A tükörből kedvtelen, csipás barna szempár köszön vissza, pattanásaim vidáman rügyeznek. Lehetnek vagy kéttucatnyian, sárgák, pirosak. Megcsóválom a fejem, beöltözök tanulóba, aztán leballagok a konyhába, szeretteim közé. Odakünn az utcán kukásautó pöfög, nap pirkad, egy nagymami cvikkerrel bandukol, idebent pediglen együtt a család. Zsemlézgetnek. Vajazgatnak.

Anyám a mikró előtt szobrozik, főz, harminckilences lába ingerülten veri a tamtamot, Akárki, a hároméves játszótéri keverék fark csóválva bámulja. A kutya ugyan háttal ül nekem, de bármibe lemerem fogadni, hogy mosolyog a bajusza alatt. Apám az asztalfőn trónol, bazsalyog az ölében kacarászó négyéves kishúgomnak. Elza bevetésre készen, Micimackós ruhácskájában fickándozik öregem lapát kezei között, és efféléket mondogat: hahó, apuci!

Nagyapám a konyhaablaknál áll, és százdioptriás szemüvege segítségével a szomszédság udvarára sasol. Tudom, hogy mit les: odaát, Katinka néni nyírja a megtikkadt füvet, tündi, eperszínű bricsesznadrágban. Figyelem nagyfater arcát és enyhe derűt vélek felfedezni rajta. Szerelmes az öreg, erre a meghökkentő tényre vagy két hete, hogy rájöttem, és az óta paff vagyok, álmatlan álmot látok. Nagypapi ezeréves, nem kéne már nyelvet lógatva a szomszédban lakó nagymamira vágyakoznia, vélem tizenhét éves, bölcs fejjel. Nővérem, Emma az egyetemista-ő folyton szerelmes,- a pletykarovatot bújja, szöszi haja laza kontyba dobva, most hangosan felnevet. Megjegyzem: van a nevetésében valami idegesítő, olyan felnőttes izé. Ledobom magam az üresen hagyott székre, és intelligensen nézek ki a fejemből. Tükör előtt gyakoroltam, onnan tudom, milyen megnyerő az ábrázatom.

He? – kérdem roppant udvariasan, és egyszersmind határozottan elkobozom a bulvárt. Nem nézek bele, azt már nem, ellenben a kuka felé hajítom. Célt tévesztek, de sebaj, elvégre a jó szándék a fontos. Ólomtól feketéllik a mutatóujjam. – Néked, meg mi teccik? He?

Az echte blondie megvetően rám néz, szája lefittyen, orrában ezüstözött jegygyűrű.

Hozzám szóltál, tökmag?

Hogy oda ne rohanjak – kinyújtom a nyelvem, és bemutatom az egyezményes jelet.

De fiam! – anyám elém rakja a gőzölgő tányért, – csak a tányér gőzölög az étek nem, tekintete feddő

Mit mutogattál? Az én házamban ezt nem szeretném többet meglátni!

Igenis, mesterem! – Hunyászkodásom álszent. Nyakam behúzva.

Nővérem felvihog, kacsint. Habár szőke a szentem, a humorérzéke azért megvan. Dobok neki egy csókot. Elkapja, szétmorzsolja. Elhajítja a kukába. Csont nélkül beletalál.

Na, ezt már szeretem – anyám könnyedén megpaskolja a fejem, és összeborzolja a hajam, majd az asztalt megkerülve elveszi a család szeme fényét apám kezei közül. Apám elszontyolodik, ruhája – az egyen – pindurit csoki foltos.

Reggelizünk.

Akárki letelepszik a lábam elé, vagyis: ráül a lábamra – és kaját kunyerál. Büdös a szája és bozontos a farka. Nyakörve pediglen hupisárga bolhamentesítő.

Mi a mai program? – legelsőként nagypapi végez a reggelivel, bűzös szivarja már ott fityeg a szájában. Még nem gyújtotta meg, de készül rá. – Ki merre?

Suli – nyögöm, és valóban. Étvágyam menten tovaszáll, – dolgozatírás.

Tiszta terror – idősebbik lányvérem elhúzza a száját, tekintete megértő. Villájával beleturkál a rántottamba-, Miből irtok dogát?

Matek. Tudod, szorozzuk fel eztet azzal...

Az beza’ ciki – eldurran egy rágógumi lufi, a szöszi sajnálkozva mered rám- Még mindig az a majom a matektanár?

Aha – felelem igazán valót állítva- a genya.

De Emil! – anyám lélegzete kihagy egy pillanatra, majd fenyegetően rám mutat a négyágú evőeszközzel, Elza röhécsel – ezt tanulod az iskolában?

Ezt is. – megvonom a vállam. Apám rám pillant, elhúzza a száját. Zsaruvigyor.

Neked meg mi olyan vicces? – anyám kelet felé fordítja a villát és megkocogtatja nemzőm magas homlokát.

Na, de Emil! – apám most már galádul vicsorít, szemfogán egy falatnyi kolbászos rántottával. – Ha ezt folytatod, akkor ma este nincs tévézés.

Jézusom... – anyám tettetett felháborodással az égnek emeli tekintetét. Nyakában akrobatával felturbózott feszület fityeg. Hívő, de nem jár templomba. Van neki saját gyülekezete: öttagú, és a konyhában önti ki a lelkét.

Szóval, ki merre? – Nagypapi még mindig borzasztóan kíváncsi, füle radar – Fiam? Menyem? Lüke unokáim?

Tizenegykor van egy műtétem – kezdi anyám zaklatottan,- feltárunk egy gennyes appendicitist... (ekkor a debiliseknek kijáró kézmozdulattal legyint), hagyjuk, ez nem reggelihez való téma.

Imádom a reggeli has felmetszést – makogja a nagypapi, és egyszeriben felderül, mosolyában három fog világít. Arca hirtelen előtörő emléktől ünnepélyes – annak idején, a fronton mi is csináltunk ilyesmit. Jött a Krauth, tudjátok, olyan pirospozsgás parasztgyerek nagy bajusszal, zsupsz, be az árokba, aztán, azanyádnakahétszázát! Volt, hogy a bakancsomról egy vödörbe kellett gyűjtenem a szétfreccsent agyvelőt

De, papa! – anyám, aki nap, mint nap szikével a kezében trancsírozza a betegeit, fülig elvörösödik. Jól áll neki, és ezt apám is tudja. A foga meg közben olyan fehér, akár a tej a tűző napon- Reggelizünk.

Jó ‘van, na! – nagypapi morc lesz, homloka felhős, ránca ezer.

Ezt mind tudjuk, papa, de valamit kell értened. A gyerekek épp elég borzalmat látnak a tévében, nincs szükség rá, hogy a családi asztalnál is ez legyen a központi téma! – böki anyuci bőszen, gyermeki lelkivilágunk féltőn.

De anyu, a papi egy hős! – nővérem feldúltan megpiszkálja az orrnyergét, áttetsző zöld pillantása bátorítóan szegeződik nagypapira-, hiszen te magad mondod mindig! Nagypapi megjárta a hadak útját. Nagypapi egy hős!

Brúnó? – anyám segélykérően néz apámra. Amaz megvonja a vállát, és leküld a torkán nyolc szelet párizsit.

A te gyerekeid.- mondja aztán két nyelés közt. Effektív nem hozza lázba a téma.

És a te apád! Hányszor beszéltünk már erről? – Anyci arcszíne ekkor már hupilila. – Ezerszer?

Én is itt vagyok ám! – nagypapi tapsol, három foga nem csikordul – Már megint levegőnek néztek! A végén még világgá megyek, meglássátok!

Kiviszem Akárkit a friss levegőre – mondom a csatazajban – mert, ahogy látom, mindjárt idetojik a padlóra.

Megyek veled – nővérem kapva kap az alkalmon, felpattan az asztaltól és felborítja a tejes dobozt. Kontya szétcsúszik, haja az arcába bomlik, ettől idősebbnek tűnik a koránál. – Pucoljunk, öcskös. Mondom, jó.

Pucolunk.

Hazaérkezvén leadom a blökit a nagypapinak, és roppant szigorú hangnemben rendre utasítom.

Vidd el a dögöt az állatorvoshoz. De előtte fürdesd meg, önts rá nyolc liter sampont!

Meglesz – nagypapi, mint a család mindenese, boldogan fogadja a feladatot. Állunk az előszobában és mindketten a vérebet figyeljük. Olyan fura a feje- Még valami?

Én Emma parfümjéből is szoktam neki adni. Attól irtóra büszke lesz.

Emma?

A kutya.

Nagypapi felnevet, kivillantja mindhárom fogát – a protkója szervizben van, mert valamelyik gálád családtag – én – összetörte azt egy unalmas, esős délutánon, és átölel.

Te az én vérem vagy, Emil!

Mivel minden út Rómába vezet, ezért én vérem Emil, felrobogok az emeletre és bevetem magam a fürdőszobába. Megengedem a vizet, rálökök fél liter habfürdőt, és végül (ez elengedhetetlenül szükséges) megnézem magam a tükörben. Felnyögök. Országosan jó cimborám, Benő tanácsait követve napjában négyszer vonulok be a mellékhelyiségbe egy pornólappal a hónom alatt, ám eddig hasztalan. Míg megtelik a kád, széttrancsírozok vagy egy tucat makeszt a burámon, minek következtében olyan lesz a fejem, mint aki most jött a szaunából. Áztatom magam a vízben, és hallgatom, ahogy családom a távozásra készülődik. Nagyapám Akárkivel ordítozik, mert az okos négylábú megneszelhetett valamit a számára felettébb kínos tisztálkodási ceremóniából, ezért megszeppenten csaholva rohangál a házban, a szitkozódó vén matadorral a nyomában. Apám a garázsban szöszmötöl, és a roncs autónkba próbál valamicske életet lehelni, a krákogó, köpködő hang már ismerős vendégként járja át a házat. Anyám legfrissebb szerzeményünket, Elzát nyugtatja fennhangon, mert a négyéves ivadék megmakacsolta magát, és nem hajlandó az óvodába tipegni, sorstársaival törpést játszani. Nővérem szobájából andalító dallamok szűrődnek ki, amott Mr. Bon Jovi épp eleped valakiért, szíve romokban, hangja simon. Ujjaimat füldugóként használva elmerülök a kihűlő vízben. Arcomon fellángol a megbolygatott makeszhadsereg.

Nyolc óra is elmúlt már mikor bezárom magam mögött az ajtót és elindulok az iskola felé. Nem loholok, ráérősen poroszkálok a kutyaszaros járdán, vatta új tankönyveim a vatta új táskámban rázkódnak, vatta új surranóm valódi amerikai termék, néminemű kínai kézimunkával elegyítve. Nadrágom borzasztóan légiós, zsebe száz, színe khaki. Odafenn az égen esőfelhők gyülekeznek, és valahol a távolban, nagy dérrel-dúrral kezdetét veszi az égi tekeparti. Körülöttem – a felnőttek szemével – még gyönyörű a szeptember, és a felhők közül hébe-hóba előbukkanó nap meleg fényben fürdeti a padokon pihegő öregeket, a kis virgoncokkal játszadozó – Anyu, a Kázmér felokoskodta magát a mászókára, és most nem tud lemászni! – anyukákat.

A suli csak hárompercnyire van a házunktól, és ennyi éppen elég egy szapora cigarettához, mélabús pöfékeléshez. Két éve dohányzom, noha apám csak egyről tud. A fejtágító, amely itt magasodik előttem, háromemeletes borzalom, meggypiros kéménnyel. A tervezője valószínűleg őrült lehetett. A főbejárat előtt nincs semmiféle park – evégből ohne a suli után megvárlak, népszerű mondat – nincs egy tetves pad sem. Semmi. Jössz, felnézel az épületre és már bent is vagy. Odabent -itt e – egy hodály fogad, egy aulának kinevezett lovarda. Felnézel, fel a magasba, fel a madárszaros üvegekre, és nincs semmi látnivaló. A falakra ugyan kiakasztottak néhány lepra festményt, az emeleteket összekötő folyosókra idétlen tablókat, elmúlt évek pojácáinak bárgyú vigyor

